**Ministru kabineta rīkojuma projekta**

**„Par nekustamā īpašuma atsavināšanu Latvijas Republikas un Baltkrievijas Republikas valsts robežas joslas ierīkošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par nekustamā īpašuma atsavināšanu Latvijas Republikas un Baltkrievijas Republikas valsts robežas joslas ierīkošanai” (turpmāk – rīkojuma projekts) paredz no zemes īpašnieka atsavināt nekustamo īpašumu, kas atrodas pie valsts ārējās sauszemes robežas, lai dabā iezīmētu Latvijas Republikas valsts robežas joslu, pierobežas joslu un pierobežu ārējai sauszemes robežai ar Baltkrievijas Republiku, kā arī uzstādītu valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu. Ministru kabineta rīkojuma projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts saskaņā ar:1. Latvijas Republikas valsts robežas likuma 13.panta pirmo un ceturto daļu, 31.panta trešās daļas 2.punktu;
2. Sabiedrības vajadzībām nepieciešamā nekustamā īpašuma atsavināšanas likuma 9.panta pirmo daļu;
3. Ministru kabineta 2016.gada 3.maija rīkojumu Nr.275 apstiprinātā Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai pasākumu Nr.84.3. “Veikt Latvijas Republikas un Baltkrievijas Republikas valsts robežas izbūvi un aprīkošanu, pabeidzot valsts robežas joslas infrastruktūras izveidi un iekārtošanu”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikas valsts robežas joslu, pierobežas joslu ārējai sauszemes robežai un pierobežu, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” (turpmāk – Noteikumi Nr.550), kas izdoti pamatojoties uz Latvijas Republikas valsts robežas likumā 13.panta pirmajā daļā, 15.panta pirmajā daļā, 19.panta pirmajā daļā un 21.pantā Ministru kabinetam doto deleģējumu.Ar likumu „Grozījumi Latvijas Republikas valsts robežas likumā”, kas stājās spēkā 2012.gada 21.martā, grozīts Latvijas Republikas valsts robežas likuma 19.panta pirmajā daļā Ministru kabinetam dotā deleģējuma apjoms, paredzot pierobežas noteikšanu tikai gar valsts ārējo sauszemes robežu. Latvijas Republikas valsts robežas josla tiek noteikta ar mērķi – iezīmēt robežu dabā, kā arī, lai novērstu iespējamo apdraudējumu robežkontroles jomā, nodrošinātu valsts robežas neaizskaramību, organizētu kontrolētu valsts robežas šķērsošanu un novērstu personu ārējās robežas nelikumīgu šķērsošanu, kā arī mantu un preču pārvietošanu pāri valsts robežai ārpus noteiktajām robežas šķērsošanas vietām. Saskaņā ar Latvijas Republikas valsts robežas likuma 13.panta pirmo daļu Ministru kabinets nosaka noteikta platuma valsts robežas joslu, un tās platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu. Atbilstoši Noteikumu Nr.550 2.1.apakšpunktam, Latvijas Republikas valsts robežas platums ar Baltkrievijas Republiku ir 12 metri.Lai veiktu Latvijas Republikas un Baltkrievijas Republikas robežas ierīcību atbilstoši Latvijas Republikas valsts robežas likuma nosacījumiem, nepieciešams no zemes īpašniekiem atsavināt nekustamo īpašumu daļas, kas atrodas pie valsts ārējās sauszemes robežas un kas dotu iespēju saskaņā ar Noteikumu Nr.550 nosacījumiem praktiski noteikt un iezīmēt dabā Latvijas Republikas valsts robežas joslu, pierobežas joslu un pierobežu ārējai sauszemes robežai ar Baltkrievijas Republiku, kā arī uzstādīt valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.Veicot Latvijas Republikas un Baltkrievijas Republikas robežas ierīcību, nepieciešams atsavināt robežai pieguļošā nekustamā īpašuma “Pērles” (nekustamā īpašuma kadastra Nr. 6070 010 0083) daļu – zemes vienību (zemes vienības kadastra apzīmējums 6070 010 0109) 0,2854 ha platībā – Kaplavas pagastā, Krāslavas novadā (turpmāk – nekustamais īpašums „Pērles”), kas atrodas valsts robežas joslā.Nekustamais īpašums “Pērles” ir ierakstīts Daugavpils tiesas zemesgrāmatu nodaļas Kaplavas pagasta zemesgrāmatas nodalījumā Nr.100000463749. Nekustamajam īpašumam „Pērles” zemesgrāmatā nav ierakstīti apgrūtinājumi par labu trešajām personām. Zemes vienības ar kadastra apzīmējumu 6070 010 0109 apgrūtinājumu plānā ir ierakstīti šādi apgrūtinājumi:- aizsargājamo ainavu apvidus aizsardzības zonas teritorija – 0,2854 ha;- pierobežas josla – 0,2854 ha;- pierobeža – 0,2854 ha;- līdz 10 kilometriem garas dabiskas ūdensteces vides un abas resursu aizsardzības aizsargjoslas teritorija lauku apvidos – 0,0006 ha;- līdz 10 kilometriem garas dabiskas ūdensteces vides un abas resursu aizsardzības aizsargjoslas teritorija lauku apvidos – 0,0007 ha;- līdz 10 kilometriem garas dabiskas ūdensteces vides un abas resursu aizsardzības aizsargjoslas teritorija lauku apvidos – 0,0008 ha;- līdz 10 kilometriem garas dabiskas ūdensteces vides un abas resursu aizsardzības aizsargjoslas teritorija lauku apvidos – 0,0004 ha.Nekustamā īpašuma “Pērles” īpašniekam SIA “Stiga RM” (turpmāk – īpašnieks) 2017.gada 24.novembrī saskaņā ar Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr.204)13.punktu ir nosūtīts paziņojums Nr.17-9/12256.  Nekustamā īpašuma “Pērles” īpašnieks 2017.gada 13.decembra vēstulē Nr.1-1/1467, informēja, ka nekustamo īpašumu “Pērles” ar kopējo platību 6,6 ha īpašnieks iegādājās 2009.gada 24.augustā par 9575,93 *euro* (deviņi tūkstoši pieci simti septiņdesmit pieci *euro* un 93 centi) (6730 lati). Proporcionāli atsavināmās zemes vienības platībai – 0,2854 ha, iegādes vērtība sastāda 414,09 *euro* (četri simti četrpadsmit *euro* un 09 centi).Īpašnieks ir mežrūpniecības nozares uzņēmums un minētais īpašums tika iegādāts kā ilgtermiņa investīciju objekts mežrūpniecības vajadzībām, ievērojot to, ka piespiedu atsavināšanas procesā vērā ņemama arī Sabiedrības komercinterese attiecībā uz potenciālo īpašuma vērtības pieaugumu, ko veicina ikgadējais koksnes apjoma pieaugums. Atbilstoši Civillikums 1786.pantā noteiktajam, jāievēro ne vien galvenās lietas un tās piederumu vērtība, bet arī pametumus, kas netieši nodarīts ar zaudējuma nesēju notikumu, un atrautā peļņa. Saskaņā ar Latvijas Valsts Mežzinātnes institūta “Silava” veikto monitoringu un meža statistiskās inventarizācijas rezultātu aprēķiniem, tekošais Latvijas Republikas meža krājas pieaugums gadā ir 8,16 m3/ha – proporcionāli atsavināmās zemes platībai tie ir 2,3289 m3/gadā.Atbilstoši atsavināmās zemes vienības nogabalu raksturojošajiem rādītājiem, mežaudzes krāja 2016.gadā bija 9,4118 m3. Ievērojot vispārīgi noteikto mežaudzes augšanas/atjaunošanās periodu, kas konkrētajā gadījumā ir ne mazāk, kā 55 gadi, plānotais mežaudzes krājas pieaugums noteiktajā laikā periodā ir 128,0895 m3, kas kopsummā ar šobrīd esošo krāju ir 137,5015 m3.Saskaņā ar īpašnieka, tostarp arī citu mežrūpniecības uzņēmumu noteikto cenu, kas kokmateriālam no celma ir 40,00 *euro*/m3, kopējā vērtība par visu plānoto mežaudzes apjomu t.i. 137,5015 m3 ir 5500,06 *euro* (pieci tūkstoši pieci simti *euro* un 06 centi).Īpašnieks norādīja, ka zemes vienības atsavināšanas procesā īpašniekam rodas izdevumi, kas saistīti ar nepieciešamību veikt meža inventarizāciju. Vēstulei tika pievienota izziņa par nogabalu raksturojošajiem rādītājiem kopija uz 1 lapas.Nekustamā īpašuma “Pērles” īpašnieks 2018.gada 11.janvāra elektroniskā pasta vēstulē, lūdza pievienot pie pārējiem iepriekš iesniegtajiem dokumentiem kompensācijas apmēra noteikšanai 2018.gada 10.janvāra rēķinu Nr.16/01 par nekustamā īpašuma “Pērles” meža inventarizāciju par kopējo summu 145,20 *euro* (viens simts četrdesmit pieci *euro* un 20 centi).Sertificētais vērtētājs noteica, ka nekustamā īpašuma “Pērles” tirgus vērtība uz 2018.gada 29.janvāri ir 400 *euro* (četri simti *euro*). Nekustamā īpašuma “Pērles” daļas – zemes vienības ar kadastra apzīmējumu 6070 010 0109, ar platību 0,2854 ha, atsavināšanas rezultātā īpašniekam radušies zaudējumi – mežaudzes izmantošanas iespēju zudums un nepieciešamība veikt meža inventarizāciju un apsaimniekošanas projekta izgatavošanu. Līdz ar to atlīdzība par zaudējumiem ir aprēķināma, kā meža audžu krājas vērtības (likvidācijas vērtības) un izdevumu par meža inventarizāciju un apsaimniekošanas projekta izgatavošanu summa 335,20 *euro* (trīs simti trīsdesmit pieci *euro* un 20 centi), pie nosacījuma, ka mežaudze atsavināmajā īpašuma daļā tiks likvidēta nekavējoties (nocirsta kailcirtē), ņemot vērā tās vecumu, meža atjaunošana netiks veikta un meža zeme tiks izmantota citiem mērķiem. Ar Iekšlietu ministrijas 2017.gada 29.jūnija rīkojumu Nr.1-12/1589 “Par pastāvīgas komisijas izveidošanu sabiedrības vajadzībām nepieciešamā īpašuma atsavināšanai” izveidotā komisija (turpmāk – komisija) saskaņā ar MK noteikumu Nr.204 26.punktu 2018.gada 7.martā nosūtīja nekustamā īpašuma “Pērles” īpašniekam uzaicinājumu Nr.1.2.2‑09/2521 piedalīties sēdē par aprēķinātās atlīdzības izvērtēšanu.Komisija ir saņēmusi nekustamā īpašuma “Pērles” īpašnieka 2018.gada 18.aprīļa iesniegumu Nr.1-1/171 ar informāciju, ka:Īpašnieks apšauba aprēķinātās atlīdzības apmēra atbilstību taisnīgas atlīdzības noteikšanas kritērijiem un vispārnoteiktajiem principiem, tostarp atbilstību spēkā esošajām tiesību normām, tā kā noteiktā atlīdzība nav taisnīga, jo nekompensē īpašniekam izdevumus pat daļā, kas radušies nekustamā īpašuma iegādes sakarā, aprēķinu veicot proporcionāli atsavināmā īpašuma platībai.Nekustamā īpašuma “Pērles” īpašnieks norāda, ka īpašumā ir mežaudze, kuras vērtības noteikšana nav veikta un tātad arī netiek kompensēta, savukārt tās piespiedu izstrāde šobrīd esošā apjoma un mežaudzes vecuma dēļ, piesaistāmo materiāltehnisko un cilvēka resursu izmaksu sakarā, lai tikai nezaudētu īpašumā esošo koksni, jo tās vērtība netiek atlīdzināta, īpašniekam nav ekonomiski pamatota. Tādā veidā arī šajā pozīcijā īpašniekam tiek nodarīti zaudējumi, kas netiek kompensēti.Tāpat nekustamā īpašuma “Pērles” īpašnieks vērš uzmanību, ka nav veikti aprēķini par potenciāli iespējamo atrauto peļņu, uz kuru tika norādīts iepriekš.Latvijas Īpašumu vērtētāju asociācijai 2018.gada 25.aprīlī tika nosūtīta vēstule Nr.1.2.2.-09/4700 “Par nekustamā īpašuma novērtējuma atbilstību darba uzdevumam un normatīvo aktu prasībām” ar lūgumu izvērtēt nekustamā īpašuma “Pērles” novērtējuma atbilstību Darba uzdevumam un normatīvo aktu prasībām.Latvijas Īpašumu vērtētāju asociācija 2018.gada 7.jūnija vēstulē Nr.46 norādīja ka SIA “Vindeks” 2018.gada 29.janvārī veiktā nekustamā īpašuma “Pērles” tirgus vērtības un kompensējamo zaudējumu apmēra novērtējums ir veikts atbilstoši Latvijas Standartam (LVS 401;2013), kā arī atbilstoši Sabiedrības vajadzībām nepieciešamā nekustamā īpašuma atsavināšanas likuma, Civillikuma, MK noteikumu Nr.204 un ar komisijas 2018.gada 12.janvāra lēmumu Nr.1 apstiprinātā darba uzdevuma prasībām.Komisija, pamatojoties uz MK noteikumu Nr.204 35.punktu, nolēma apstiprināt atlīdzību par nekustamā īpašuma “Pērles” atsavināšanu 735,20 *euro* (septiņi simti trīsdesmit pieci *euro*, 20 centi) apmērā, kas atbilst sertificēta nekustamā īpašuma vērtētāja noteiktās atlīdzības apmēram (Lēmums Nr.8).Iekšlietu ministrija saskaņā ar MK noteikumu Nr. 204 36. punktu izskatīja komisijas 2018.gada 15.jūnija lēmumu Nr.8 par atlīdzības apmēru sabiedrības vajadzībām nepieciešamo nekustamo īpašumu atsavināšanai un nolēma ar 2018.gada 6.jūlija lēmumu Nr.1-66/111 apstiprināt komisijas noteikto atlīdzības apmēru par nekustamā īpašuma „Pērles” atsavināšanu, nosakot taisnīgu atlīdzību 735,20 *euro* apmērā.Nekustamo īpašumu “Pērles” ir paredzēts atsavināt Latvijas Republikas valsts robežas joslas ar Baltkrievijas Republiku paplašināšanai līdz 12 metriem. Pēc atsavināšanas pabeigšanas Iekšlietu ministrija īpašuma tiesības uz nekustamo īpašumu normatīvajos aktos noteiktajā kārtībā nostiprinās zemesgrāmatā uz valsts vārda Iekšlietu ministrijas personā.Projekts attiecas uz iekšlietu politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz tajā minētā nekustamā īpašuma īpašnieku, kuram piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 386892 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 386892 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 386892 | 0 | 0 | 0 | 0 | 0 | 0 |
| 2.1. valsts pamatbudžets | 386892 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamo īpašumu atsavināšanu un īpašuma tiesību nostiprināšanu zemesgrāmatā kopumā sastāda 832 *euro* (EKK 5217) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:1. izdevumi, lai segtu atlīdzību par nekustamā īpašuma „Pērles” atsavināšanu 735,20 *euro*.
2. izdevumi, kas saistīti ar nostiprinājuma lūguma parakstīšanu pie notāra 66 *euro*;
3. izdevumi, kas saistīti ar īpašuma tiesību nostiprināšanu zemesgrāmatā 30 *euro*.

Pamatojoties uz Ministru kabineta 2016.gada 16.augusta sēdē pieņemto lēmumu (prot. Nr.40, 59.§, 2.punkts) tika atbalstīta Iekšlietu ministrijas iesniegtā jaunā politikas iniciatīva “Valsts robežas joslas gar Latvijas Republikas un Baltkrievijas Republikas robežu izbūve” (aprēķins JPI 14\_02\_P\_VR\_Baltkr) un saskaņā ar likumu „Par valsts budžetu 2018.gadam” Iekšlietu ministrijai (budžeta apakšprogramma 40.02.00 “Nekustamais īpašums un centralizētais iepirkums”) paredzēts finansējums 2018.gadā 386 892 *euro* apmērā Latvijas Republikas un Baltkrievijas Republikas valsts robežas joslā esošo privātpersonām un juridiskajām personām piederošo nekustamo īpašumu atsavināšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumus, kas saistīti ar nekustamā īpašuma nodokļa apmaksu, Iekšlietu ministrija (Nodrošinājuma valsts aģentūra) segs tai piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav. |

Iekšlietu ministrs Rihards Kozlovskis

Vīza: Valsts sekretārs Dimitrijs Trofimovs

Liepiņš 29468263

gunars.liepins@agentura.iem.gov.lv